nahid-hub/BLUGE-bengali-wikipedia-section-title-prediction huggingface dataset:
কিরণ ১৯৭৯ সালের মার্চ মাসে মুম্বই ভিত্তিক ধনাঢ্য ব্যবসায়ী গৌতম বেরির সাথে বিবাহ বন্ধনে আবদ্ধ হন। এই বিবাহ পরবর্তী তিনি 'কিরণ বেরি' নাম ধারণ করেন। তাদের এক পুত্র সিকান্দার খের। ১৯৮০-এর দশকে কিরণ মুম্বইয়ে চলচ্চিত্রে যোগ দেওয়ার চেষ্টায় রত ছিলেন। এই সময়ে চলচ্চিত্রে কাজ পেতে তিনি প্রযোজকদের দ্বারস্ত হতে থাকেন এবং সে সময়ে তারই মত প্রযোজকদের দ্বারে দ্বারে ঘুরতে থাকা অনুপম খেরের সাথে তার ঘনিষ্ঠতা হয়। এছাড়া একই মঞ্চ সার্কের সাথে চলতে গিয়ে তারা "চান্দপুরি কি চম্পাবাঈ" নাটকে একত্রে অভিনয় করেন। ১৯৮৫ সালে অনুপম "সারাংশ" চলচ্চিত্রের মাধ্যমে সফলতা পেলে কিরণ গৌতম বেরির সাথে বিবাহ বিচ্ছেদ করেন এবং অনুপম খেরের সাথে বিবাহ বন্ধনে আবদ্ধ হন। খেরের সাথে বিয়ের পর তিনি তার কুমারী নামের সাথে তার স্বামীর নামের শেষাংশ যোগ করে 'কিরণ ঠকর সিং খের' নামে পরিচিত হন। পরবর্তী জীবনে তিনি জ্যোতিষশাস্ত্রে বিশ্বাসী হয়ে ওঠেন এবং ২০০৩ সালে ৪৮ বছর বয়সে জ্যোতিঃগণনা অনুসারে তার কুমারী নাম বাদ দেন এবং 'কিরণ খের' নামে পরিচিতি অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সামাজিক ও রাজনৈতিক কর্মকাণ্ড
titleC. বিতর্ক
titleD. বিবাহ
উত্তর: titleD
দিতি অভিনেতা সোহেল চৌধুরীকে ভালোবেসে বিয়ে করেছিলেন। ১৯৮৭ সালে জন্ম হয় দিতি-সোহেল দম্পতির প্রথম সন্তান লামিয়া চৌধুরীর। ১৯৮৯ সালে এ দম্পতির ছেলে দীপ্ত চৌধুরীর জন্ম হয়। নব্বই দশকের মাঝামাঝি সময়ে দিতি ও সোহেল চৌধুরীর বিচ্ছেদ ঘটে। ১৯৯৮ সালের ১৮ ডিসেম্বর বনানীর ট্রাম্পস ক্লাবের সামনে আততায়ীর গুলিতে নিহত হন সোহেল চৌধুরী। সোহেল চৌধুরী মারা যাওয়ার পর চলচ্চিত্র অভিনেতা ইলিয়াস কাঞ্চনকে বিয়ে করেন। সে সংসার টেকেনি। কাঞ্চনের সাথেও তার বিবাহ বিচ্ছেদ হয়।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. টেলিভিশন ও চলচ্চিত্রে আগমন
titleC. জনপ্রিয়তা ও পুরস্কারপ্রাপ্তি
titleD. ব্যক্তিগত জীবন
উত্তর: titleD
২০০০ সালের বন্যায় ভারতের চার জেলা ও বাংলাদেশের ৯ জেলা ক্ষতিগস্ত হয়েছিল।এর মধ্যে ভারত-এর উত্তর চব্বিশ পরগনা ও বাংলাদেশ-এর সাতক্ষীরা জেলার ক্ষতির পরিমাণ ছিল সবচেয়ে বেশি।পশ্চিমবঙ্গে ইছামতি নদীর দুই তীরে গড়ে ওঠা গুরুত্ব পূর্ণ সীমান্ত শহর বনগাঁ সম্পূর্ণ ভাবে বন্যায় প্লাবিত হয়। এই বন্যায় ১৫০+ এর বেশি মানুষের মৃত্যু হয়।এর মধ্যে সাপের কামড়ে বেশি মৃত্যু ঘটে।মাঠের ফসল সম্পূর্ণ ভাবে নষ্ট হয়ে যায়।গবাদি পশুর মৃত্যু ঘটে।নলকূপ ও নদীর জল দূষিত হয়ে যায় ।ফলে পানীয় জলের অভাব ঘটে।যাতায়াতের সড়কপথ ও রেলপথগুলি সম্পূর্ণ ভেঙ্গে পড়ে।বহু সেতু বন্যার জলে স্রোতে ভেঙ্গে যায়।খাদ্যের অভাব দেখা দেয়।পরে বাংলাদেশ সরকারের এক সমীক্ষায় জানা যায়, ৮ লক্ষ মানুষ বন্যায় গৃহহীন হয় ও ৫৮ হাজার পরিবারের ৩১ লক্ষের বেশি মানুষ বন্যায় সরাসরি ক্ষতিগ্রস্ত হয়।

সঠিক অনুচ্ছেদ শিরোনাম কোনটি?
titleA. ক্ষয়ক্ষতি
titleB. বন্যা পরবর্তী সময়
titleC. ত্রাণ শিবির
titleD. বন্যার কারণ
উত্তর: titleA
যুক্তরাষ্ট্রতন্ত্র বিভিন্ন সংযুক্ত রাষ্ট্রের ওপর নির্ভর করে ফেডারেটেড স্টেটস অফ মাইক্রোনেশিয়া (মার্কিন যুক্তরাষ্ট্রের মুক্ত সহযোগিতায়) এবং কুক দ্বীপপুঞ্জ এবং নিউ (যা নিউজিল্যান্ডের রাজ্যের অংশ)। দুই ধরনের সংযুক্ত রাষ্ট্র রয়েছে: মাইক্রোনেশিয়ার ক্ষেত্রে, দুইটি সার্বভৌম রাষ্ট্রের মধ্যে চুক্তি দ্বারা সংসদের সমাপ্তি ঘটে; কুক দ্বীপপুঞ্জ এবং নিউয়ের ক্ষেত্রে, দেশীয় আইনি ব্যবস্থা দ্বারা সংসদের সমাপ্তি হয়।

সঠিক অনুচ্ছেদ শিরোনাম কোনটি?
titleA. সংযুক্ত রাষ্ট্র
titleB. ইরাক ও কুর্দিস্তান
titleC. মরিশাস ও রদ্রিগেজ
titleD. অ্যান্টিগুয়া ও বার্বুডা
উত্তর: titleA
শূককীট বাদামী বর্নের এবং মাথা কালো হয়। এদের শরীরের দৈর্ঘ্য বরাবর তিন সারি খোঁচা খোঁচা কাঁটাযুক্ত শলা দেখা যায়। দেহের পাশ বরাবর হালকা বাদামী রেখা থাকে। শূককীট এর দেহ সিলিন্ডার এর ন্যায় অথবা বেলনাকৃতি। মাথা কালো এবং সামনের দিকে চ্যাপ্টা। ভার্টেক্স চওড়া ধরনের এবং মধ্যভাগ ভীষনরকম চাপা। এদের গায়ে সামান্য লোম দেখা যায়। তৃতীয় থেকে শেষ দেহখন্ড অবধি একসারি পৃষ্ঠদেশীয় এবং প্রতি পাশে চার সারি করে কালো, শক্ত এবং শাঁখাযুক্ত কাঁটা পরিলক্ষিত হয়। দেহখন্ডগুলি ধূলটে কালো বর্নের। দ্বিতীয় দেহখন্ডে পৃষ্ঠদেশে একটি সরু হাল্কা কমলা হলুদ রেখা লক্ষ্য করা যায়। তৃতীয় থেকে শেষ দেহখন্ড অবধি দুই সারি সাবল্যাটেরাল ক্ষুদ্র হালকা কমলা হলদেটে ছোপ বিদ্যমান।
সঠিক অনুচ্ছেদ শিরোনাম কোনটি?
titleA. আর্দ্র ঋতুরূপ
titleB. পিছনের ডানা
titleC. সামনের ডানা
titleD. শূককীট
উত্তর: titleD
জহুরুল হক ১৯৩৫ সালের ৯ ফেব্রুয়ারি নোয়াখালী জেলার সোনাপুর গ্রামে জন্মগ্রহণ করেন। ১৯৫৩ সালে নোয়াখালী জিলা স্কুল থেকে ম্যাট্রিক পাস করেন। ১৯৫৬ সালে জগন্নাথ কলেজের (বর্তমান জগন্নাথ বিশ্ববিদ্যালয়) ব্যবসায় শিক্ষা শাখা থেকে ইন্টারমিডিয়েট পাশ করেন এবং ঐ বছরই পাকিস্তান বিমানবাহিনীতে যোগদান করেন। কালক্রমে তিনি 'সার্জেন্ট' পদে উন্নীত হন। ১৯৬৭ সালের ডিসেম্বর মাসে পাকিস্তান বিমান বাহিনীতে কর্মরত অবস্থায় গ্রেফতার হন সার্জেন্ট জহুরুল হক।

সঠিক অনুচ্ছেদ শিরোনাম কোনটি?
titleA. শৈশবকাল ও কর্মজীবন
titleB. রাষ্ট্র বনাম শেখ মুজিবুর রহমান ও অন্যান্যদের বিচার
titleC. শাহাদাৎবরণ
titleD. মূল্যায়ণ ও পর্যালোচনা
উত্তর: titleA
সাধারণত বসন্ত ও গ্রীষ্মকালে মৌমাছির ঝাঁক বাঁধার প্রবণতা দেখা যায়। বাক্সে মৌমাচছর সংখ্যা বেড়ে গেলে, খাদ্যভাব হলে মৌমাছিরা ঝাঁক বেঁধে উড়ে যায়। পুরাতন রাণী উড়ে যাবার পূর্বে শ্রমিকরা চাকে প্রথমে ভাবী পুরুষ ও পরে ভাবী রাণী মৌমাছির খোপ তৈরী করে। এগুলো খুজে বের করে সাবধানে কেটে ফেলে দিলে ঝাঁক বাঁধা নিয়ন্ত্রণ করা যায়। ফ্রেমের চাকে নতুন রাণীর খোপ দেখা গেলে সেই ফ্রেম কিছু মৌমাছিসহ নতুন বাক্সে স্থানান্তর করে নতুন চাক তৈর করা যায়।

সঠিক অনুচ্ছেদ শিরোনাম কোনটি?
titleA. মৌমাছির উপযোগী গাছ-পালা
titleB. মৌমাছি পালনের আয়-ব্যয়
titleC. মধু সংগ্রহ
titleD. মৌমাছির ঝাঁক বাঁধা
উত্তর: titleD
হিউম্যান প্যাপিলোমা ভাইরাস, গনোরিয়া, জন্ডিস ইত্যাদি যৌনতা বাহিত সংক্রমণ শিশ্নমুখমৈথুনের মাধ্যমে হতে পারে। এইসব রোগ সংবলিত পুরুষের লিংগে ঘা অথবা ক্ষত থাকলে কিংবা এইসব রোগ সংবলিত নারীর মুখে ঘা, ক্ষত, দাঁত দিয়ে রক্ত পরা রোগ থাকলে যৌনতা বাহিত সংক্রমণ হওয়ার প্রবণতা অনেক বেড়ে যায়। তাই কনডম পরে ওরাল সেক্স করতে বলা হয়েছে।

সঠিক অনুচ্ছেদ শিরোনাম কোনটি?
titleA. সংস্কৃতির মধ্যে
titleB. মৈথুন বাহিত সংক্রমণ
titleC. এইচপিভি("HPV") এবং মুখসংক্রান্ত ক্যান্সার-এর সংযোগ
titleD. বীর্য গলধকরণ
উত্তর: titleB
বাংলাপিডিয়া অনুসারে, ১৯২৩ সালে প্রতিষ্ঠিত আলী আমজাদ সরকারী বালিকা উচ্চ বিদ্যালয় এখানকার একটি উল্লেখযোগ্য মাধ্যমিক বিদ্যালয়। মৌলভীবাজার সদরের গড় সাক্ষরতার হার ৪৮.৬%। শহরাঞ্চলের সাক্ষরতার হার ৬৫.২%, গ্রামাঞ্চলে এটি ৪৫.৭%। উপজেলায় ৫ টি কলেজের পাশাপাশি ভোকেশনাল, প্রাথমিক শিক্ষক, নার্স, যুবক, অন্ধ কল্যাণ প্রশিক্ষণ ইনস্টিটিউট রয়েছে। এখানে একটি সমবায় ইনস্টিটিউট, উদ্যান গবেষণা গবেষণা ইনস্টিটিউটও রয়েছে। এখানে ১৭টি কিন্ডারগার্টেন ছাড়াও ১৭টি প্রাথমিক বিদ্যালয় এবং ৭টি কমিউনিটি এবং স্যাটেলাইট স্কুল রয়েছে। এখানে মোট ৪২টি মাদ্রাসা রয়েছে।


সঠিক অনুচ্ছেদ শিরোনাম কোনটি?
titleA. শিক্ষা
titleB. জনসংখ্যা
titleC. ইতিহাস
titleD. প্রশাসনিক এলাকা
উত্তর: titleA
প্রজননের সময় পুরুষ হাঙ্গর নারী হাঙ্গরের পাশে খুবই গুরত্বপূর্ণ ভূমিকা পালন করে। পুরুষ হাঙ্গর মিলনের সময় মুখ দিয়ে কামড়ে
নারী হাঙ্গর কে ধরে রাখে। এটি একটি বিপজ্জনক প্রক্রিয়া। অনেকসময় নারী হাঙ্গরের শরীরে আঘাত লাগে, এমনকি নারী হাঙ্গর মারাও যেতে পারে।
একটি নারী হাঙ্গর পরপর অনেক গুলো পুরুষ হাঙ্গরের সাথে যৌন মিলন ঘটায়। এমনকি একসাথে একের অধিক পুরুষ হাঙ্গরের সাথে একটি নারী
হাঙ্গরকে যৌন মিলন করতে দেখা গেছে। শুক্রাণু ছাড়াও নারী দেহে সাগরের জল ও কিছু হরমোন যায়, যা নারী হাঙ্গরকে পরের দিন গুলোতে নানভাবে সাহায্য করে।
দেখা গেছে যে পুরুষের শুক্রাণু ক্ষমতা বেশি তার থেকেই জন্ম নেয় নতুন বাচ্চা।

৫ বছর বয়স হলে এবং আকার প্রায় ১৫০ সেমি হলে নারী ও পুরুষ উভয় প্রজননসক্ষম হয়। এদের গর্ভকালের সময়সীমা হয় ১০-১৩ মাস। এরা একবারে ১-৬
টি বাচ্চা দেয়। এরা জরায়ুতে হয়, মা এর সাথে বাচ্চা প্ল্যাসেন্টাল সংযোগ এর দ্বারা টিকে থাকে। যখন বাচ্চা মা এর শরীর থেকে বের হয় তখন এদের আকার ২০.৫-২৩.৬ ইঞ্চির (৫১-৬০ সেমি) মত হয়। প্রজনন এবং জন্মের সময় ঋতুর উপর নির্ভরশীল।

সঠিক অনুচ্ছেদ শিরোনাম কোনটি?
titleA. জীববিদ্যা
titleB. নামকরণ
titleC. বিচরণ
titleD. প্রজনন
উত্তর: titleD
বিরাট রাজার রাজধানী ছিল বিরামপুর। দিনাজপুর গেজেটিয়ারে তার কিছু নিদর্শন পাওয়া যায়। তিনি তার রাজধানীকে শক্রর হাত হতে রক্ষা করার জন্য পার্বতীপুর উপজেলার গাবড়া গ্রামে একটা দুর্গ এবং দক্ষিণ-পূর্ব সীমান্ত রক্ষার্থে ঘোড়াঘাটে আর একটি দুর্গ নির্মাণ করেন। বিরামপুর-ঘোড়াঘাট সড়ক ঐ সময়ে নির্মিত বলে অনেকের ধারণা। এখনো এই দুর্গদ্বয় ঐতিহ্যের সাক্ষী হয়ে আছে।

সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. নামকরণের ইতিহাস
titleC. সড়ক পরিবহন
titleD. বিরাট রাজার শাসন আমল
উত্তর: titleD
ঢাকা বিশ্ববিদ্যালয়ের রাষ্ট্রবিজ্ঞান বিভাগের চেয়ারম্যান, ঢাকা বিশ্ববিদ্যালয়ের উপ-উপাচার্য এবং উপাচার্য [নভেম্বর ১,১৯৯২-আগস্ট ৩১,১৯৯৬] হিসেবে দীর্ঘদিন সাফল্যের সাথে দায়িত্ব পালন করেন। তিনি বর্তমানে বেসরকারি বিশ্ববিদ্যালয়ইউনিভার্সিটি অব ডেভেলপমেন্ট অল্টারনেটিভ (ইউডা) ভিসি হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. বই বিতর্ক
titleB. কর্ম জীবন
titleC. জন্ম
titleD. সন্মাননা
উত্তর: titleB
আজম খানের পরিবার বাংলাদেশের স্বাধীনতা পূর্ব সময় হতে ঢাকার কমলাপুরের জসীমউদ্দিন রোডে থাকতেন। জসীম উদ্দিন রোডে একটি নির্মাণাধীন হোটেলের দোতলায় আজম খান তার বন্ধুদের নিয়ে আড্ডা দিতেন। এমনই এক আড্ডায় তার বন্ধু (পরবর্তীতে উচ্চারণ ব্যান্ডের গিটারিস্ট) নিলু জলাধারের ঢাকনাকে বাশেঁর কঞ্চি দিয়ে একই তালে আঘাত করে একটি সুর তুলছিলেন। এই সুরের সাথে তাল মিলিয়ে কোন পূর্ব পরিকল্পনা ছাড়াই আজম খান ‘ওরে সালেকা ওরে মালেকা’ গানের মুখরা গেয়ে ওঠেন। বাংলাদেশ স্বাধীন হওয়ার পর তিনি এই গানটির গীতি ও সুরের পূর্নাঙ্গ রূপ দেন।
সঠিক অনুচ্ছেদ শিরোনাম কোনটি?
titleA. পটভূমি
titleB. সংগীত ধারণ
titleC. মুক্তিলাভ, গ্রহণযোগ্যতা ও জনপ্রিয়তা
titleD. পুনঃউৎপাদন
উত্তর: titleA
ভারতের উত্তর-পশ্চিম প্রান্তে আফগানিস্তানের ইন্দু নদীর তীরে ইউসুফজাই উপজাতি মোঘল শাসনের বিরুদ্ধে বিদ্রোহ করে। ১৫৮৬ সালের অনেক সৈন্য হতাহতের পর আকবর তার নতুন দুর্গ এটক হতে বীরবলকে এক সেনাদলের সাথে উক্ত স্থানে কমান্ডার জইন খানকে সাহায্য করার জন্য পাঠান। বীরবল পাকিস্তানের সোয়াত উপত্যকার মধ্য দিয়ে অগ্রসর হন। কিন্তু আফগানরা আগে থেকেই সেখানে প্রস্তুত হয়ে ছিলেন। এক মারাত্মক হামলায় বীরবল সহ প্রায় ৮০০০ সৈন্য উক্ত স্থানে মারা যান এবং বীরবলের দেহ আর কখনই খুঁজে পাওয়া যায়নি।

এটি ছিল আকবরের সর্ববৃহৎ সামরিক ব্যর্থতা এবং সেনা ধ্বংসের ঘটনা। এই ঘটনার ফলশ্রুতিতে আকবর প্রচন্ড শোকাহত হন এবং তার সবচেয়ে প্রিয় সভাষদের মৃত্যুতে তিনি টানা দুইদিন কোনরুপ খাদ্য কিংবা পানীয় গ্রহণ করেননি। তিনি আরো বেশি যন্ত্রণাকাতর হন কারণ হিন্দু শবদাহ রীতির ফলে তিনি বীরবলের দেহ আর কোনদিনই দেখতে পাননি। তিনি এই ঘটনাকে তার সিংহাসন লাভের পর সবচেয়ে দুঃখজনক ঘটয়না বলে অভিহিত করেন।

বাদওয়ানী লেখেন,সম্রাট বীরবলের মৃত্যুর পর যে সম্মান দেখান, আর কোন গুরুত্বপূর্ণ ব্যক্তির মৃত্যুর চেয়ে অনেক বেশি। তিনি বলেন, "হায়! ওরা ওর দেহটাও ফিরিয়ে আনতে পারল না, তাহলে তা দাহ করা যেত।" কিন্তু শেষে তিনি নিজেকে এই বলে সান্ত্বনা দেন যে বীরবল এখন সকল পার্থিব প্রতিবন্ধকতা হতে সম্পূর্ণ মুক্ত এবং স্বাধীন। এবং তাঁর জন্য সূর্যরশ্মিই যথেষ্ট, তাঁকে আগুনে পোড়াবার কোন প্রয়োজন নেই।

সঠিক অনুচ্ছেদ শিরোনাম কোনটি?
titleA. লোককথার উদ্ভব
titleB. মৃত্যু
titleC. সম্রাটের সভায়
titleD. উত্তরাধিকার
উত্তর: titleB
"দ্য সুইমিং হোল" ছবিটি আঁকার আগে এয়াকিনস অনেকগুলি অয়েল স্কেচ ও ফটোগ্রাফ অধ্যয়ন করেছিলেন। ফটোগ্রাফ না অয়েল স্কেচ, কোনটি আগে তোলা বা আঁকা হয়েছিল (বা দুটিই একই দিনের কিনা), তা নিশ্চিত করে বলা যায় না।

১৮৮০-এর দশকের প্রথম দিকে চলনের অনুবর্তিতা বোঝার জন্য এবং চিত্রকলার সূত্র হিসাবে এয়াকিনস ফটোগ্রাফি ব্যবহার করতে শুরু করেন। ১৮৮৩ বা ১৮৮৪ সালে তিনি তাঁর ছাত্রদের বহির্দ্বার কার্যকলাপের কয়েকটি ফটোগ্রাফ তোলেন। ডোভ লেকে তাঁর ছাত্রদের নগ্ন সাঁতারের চারটি ফটোগ্রাফ অক্ষত রয়েছে। এগুলির সঙ্গে "দ্য সুইমিং হোল" ছবিটির যোগ সুস্পষ্ট। সাঁতারুদের একই অবস্থায় একই জায়গায় দেখা যায় এই ফটোগ্রাফে। তবে তাদের অবস্থান ছবির অবস্থানের থেকে সম্পূর্ণ পৃথক। কোনো ফটোগ্রাফের সঙ্গেই ছবির অবয়বগুলির "পোজ"-এর সম্পূর্ণ মিল পাওয়া যায় না। এয়াকিনসের ক্ষেত্রে সচরাচর এমন ঘটতে দেখা যায় না। কারণ তিনি তাঁর ফটোগ্রাফি অধ্যয়নকে একনিষ্ঠভাবে অনুসরণ করতেন। "ফটোগ্রাফির এই সেটটিতে যে অসাদৃশ্য লক্ষিত হয়, তা থেকে অনুমান করা যায়, যে কয়েকটি ছবি হারিয়ে গেছে বা নষ্ট হয়ে গেছে। অথবা এও বলা চলে যে ফটোগ্রাফগুলি আগে তোলা হয়েছিল। তারপর এয়াকিনসের মনে চিত্রকল্পটি রূপ নেয় এবং তারপর তিনি প্রথম অয়েল স্কেচটি আঁকেন।" ফটোগ্রাফির "পোজ"-গুলি অনেক বেশি স্বতঃস্ফুর্ত। কিন্তু ছবির "পোজ"-গুলির মধ্যে একপ্রকার আরোপিত ধ্রুপদি "কঠোরতা" লক্ষিত হয়। তবে ফটোগ্রাফি অধ্যয়নের কোনো লিখিত সূত্র পাওয়া যায় না, যা থেকে ফটোগ্রাফ ও ছবিটির পারস্পরিক সম্পর্কের দিকটি আরও স্পষ্ট করে উল্লেখ করা যায়। তা সত্ত্বেও আধুনিক গবেষকেরা ক্যানভাসে কয়েকটি কাটা দাগ আবিষ্কার করেছেন, যা থেকে মনে করা হচ্ছে যে এয়াকিনস লাইট-প্রোজেক্টেড ফটোগ্রাফ ব্যবহার করেছিলেন।
সাধারণত সমাপ্তিচিত্রে একনিষ্ঠভাবে তাঁর স্কেচগুলিকে অনুসরণ করলেও, এই ছবির ক্ষেত্রে বেশ কয়েকটি অবৈশিষ্ট্যমূলক পরিবর্তন ঘটিয়েছিলেন। এই পরিবর্তনগুলি ছিল মূলত অবয়বগুলির চলন বা অবস্থান সংক্রান্ত। এয়াকিনসের বন্ধু ও ছাত্র চার্লস ব্রেগলার এই প্রক্রিয়াটির বর্ণনা দিতে গিয়ে লিখেছেন:

সঠিক অনুচ্ছেদ শিরোনাম কোনটি?
titleA. ব্যাখ্যা
titleB. অধ্যয়ন
titleC. সংগ্রাহক
titleD. পুনরুদ্ধার
উত্তর: titleB
কলেজটি বি.এ., বি.এসসি. এবং বি.কম. কোর্স প্রদান করা হয়। এবং এর প্রধান লক্ষ্য ছিল কোলকাতা এবং এর আশেপাশের অঞ্চলের নিম্ন-মধ্যবিত্ত শ্রেণীর সকল স্নাতককে শিক্ষা প্রদান করা।

এই গতানুগতিক কোর্সগুলি ছাড়াও এই কলেজে কিছু উদীয়মান পেশা শংসাপত্র কোর্স যুক্ত করা হয়, যা বিশ্ববিদ্যালয় অনুদান কমিশন (ইউজিসি) স্পনসর করেন। এগুলি হল ফাংশনাল ইংলিশ, ট্যুরিজম অ্যান্ড ট্র্যাভেল ম্যানেজমেন্ট, সাংবাদিকতা (ভিডিও এডিটিং) এবং মাস কমউনিকেশান, ভিডিওগ্রাফি এবং ভিডিও এডিটিং, কম্পিউটারাইজড অফিস ম্যানেজমেন্ট, কম্পিউটারাইজড ফিনান্সিয়াল অ্যাকাউন্টিং, সি ++ এ ভাষা এবং বেসিক জাভা, ভিবি.নেট / লিনাক্স, ইন্টারনেট (ডিপ্লোমা কোর্স) প্রদান করা হয়।

কলেজ বিল্ডিং এর উপযোগি করে অন্য দুটি সুষম বিভাগ চালু আছে।

নেতাজি সুভাষ মুক্ত বিশ্ববিদ্যালয়এর পড়াশোনা কেন্দ্র (এনএসওইউ) তৈরি হয়েছে।

সঠিক অনুচ্ছেদ শিরোনাম কোনটি?
titleA. স্বীকৃতি
titleB. লাইব্রেরী
titleC. ছাত্র জীবন
titleD. বিভাগ এবং কোর্স
উত্তর: titleD
চট্টেশ্বরী মন্দিরের প্রথম কালীমূর্তি নিয়ে কিংবদন্তি রয়েছে। ধর্মগ্রন্থ ও সেবাইতের ধারণা অনুযায়ী স্বপ্নাদিষ্ট কালীমাতার একটি নিমকাঠের মূর্তি নির্মাণ করেছিলেন খ্রিষাণগীর নামে জনৈক মহারাজ। মূর্তিটি দক্ষিণকালীর। যাঁর পুজো করলে জাগতিক ও পারমার্থিক সবরকম ফললাভ হয়।চট্টেশ্বরী মাতার সাধনা শুরু করেন চট্টগ্রাম জেলার বোয়ালখালি থানার সরোয়াতলি গ্রামের অধিবাসী সাধক রামসুন্দর দেবশর্মণ। সাধনার পাশাপাশি মায়ের পুজোও নিয়মিত চলতে থাকে। কথিত আছে কবি নবীন চন্দ্র সেন (তৎকালীন ডেপুটি ম্যাজিস্ট্রেট) এই সেবাপুজোর জন্য রামসুন্দর দেবশর্মণকে নগদ ৫০০ টাকা দিয়ে সাহায্য করেছিলেন।বাংলাদেশের স্বাধীনতা যুদ্ধের সময় পাকহানাদার বাহিনী ও তাদের সহযোগীদের দ্বারা এই মন্দিরটি ব্যাপকভাবে ক্ষতিগ্রস্থ হয় এবং মন্দিরের সেবায়েতের বাড়ি ও বিগ্রহ বিনষ্ট করা হয়। শ্রীচট্টেশ্বরী মাতার প্রাচীন নিমকাঠের মূর্তিটি খণ্ডবিখণ্ড করেছিল। এরপর মূর্তিটির যে অংশগুলি উদ্ধার করা সম্ভব হয়েছিল, সেগুলি জোড়া দেওয়া সম্ভব হয়েছে। দেশ স্বাধীনতা লাভের পর মন্দিরের সেবায়েত ডাঃ তারাপদ অধিকারী তৎকালীন পশ্চিমবঙ্গের বাণিজ্য মন্ত্রী তরুণ কান্তি ঘোষ এবং সনাতন ধর্মীদের সাহায্য ও সহযোগিতায় কষ্টি পাথরের কালী মূর্তি ও শ্বেত পাথরের শিব মূর্তি পুনঃনির্মান করেন, যাতে ও বাংলাদেশ সরকারও প্রত্যক্ষ সহযোগিতা করে।
সঠিক অনুচ্ছেদ শিরোনাম কোনটি?
titleA. পূজা
titleB. শক্তি দেবী ও ভৈরব
titleC. গুরুত্ব
titleD. ইতিহাস
উত্তর: titleD
১৯৯১ সালের ৩-৮ অক্টোবর অনুষ্ঠিত হয় পার্টির পঞ্চম কংগ্রেস। এ কংগ্রেসে সাইফুদ্দিন আহমেদ মানিককে সভাপতি ও নুরুল ইসলাম নাহিদকে সাধারণ সম্পাদক নির্বাচিত করা হয়। সোভিয়েত ইউনিয়নের বিপর্যয়ের পর ১৯৯৩ সালের ১৫ জুন অনুষ্ঠিত হয় সিপিবির বিশেষ জাতীয় সম্মেলন (বিশেষ কংগ্রেস)। এই কংগ্রেসে সহিদুল্লাহ চৌধুরীকে সভাপতি ও মুজাহিদুল ইসলাম সেলিমকে সাধারণ সম্পাদক করে কেন্দ্রীয় কমিটি গঠন করা হয়।

সঠিক অনুচ্ছেদ শিরোনাম কোনটি?
titleA. সপ্তম কংগ্রেস
titleB. অংশগ্রহণকারী নেতৃত্বের তালিকা
titleC. পঞ্চম কংগ্রেস
titleD. খুলনা সিটি কর্পোরেশন
উত্তর: titleC
তার রচিত "স্বর্ণলতা" উপন্যাসটিতে প্রথম গ্রামের গরিব ভদ্র বাঙালির সাংসারিক সুখদুঃখের অনুজ্জ্বল জীবনের পরিচয় পাওয়া যায়। উপন্যাসটি প্রথম প্রকাশিত হয় একটি পত্রিকায়। পরে এটি ১৮৭৪ খ্রীষ্টাব্দে বই আকারে প্রকাশিত হয়। "স্বর্ণলতা" ছিল একটি অত্যন্ত সরল রচনা। এই উপন্যাসটি রাজশাহীর জ্ঞানাঙ্কুর পত্রিকার প্রথম বর্ষে ধারাবাহিক ভাবে প্রকাশিত হয় ১২৭৯ বঙ্গাব্দে। অমৃতলাল বসুর বসুর নাটক সরলা তার এই উপন্যাস অবলম্বনে তৈরী যা স্টার থিয়েটারে ১৮৮৮ সালে প্রথম অভিনীত হয় ও জনপ্রিয়তা অর্জন করে। যশোরে অবস্থান করা কালীন নিজে কল্পলতা মাসিক পত্রিকা সম্পাদনা করেছেন।

তারকনাথের অন্যান্য উপন্যাসের মধ্যে উল্লেখযোগ্য "হরিষে বিষাদ" এবং "অদৃষ্ট" (১২৯৮ বঙ্গাব্দ) । তার একটি গল্পের বই "তিনটি গল্প" প্রকাশিত হয় ১২৯৫ বঙ্গাব্দে । এই সমস্ত রচনায় লেখকের নিজস্ব অভিজ্ঞতা প্রকাশিত হয়েছিল। তার অসমাপ্ত উপন্যাসটির নাম বিধিলিপি।

বঙ্কিমচন্দ্র চট্টোপাধ্যায়ের বাংলা সাহিত্যে পদার্পণ করার পর যে কয়েকজন লেখক তার প্রভাব এড়িয়ে সাহিত্য সৃষ্টিতে সফল হয়েছিলেন তাদের মধ্যে তারকনাথ অন্যতম। বঙ্কিমি প্রভাব ও রোমান্টিকতা মুক্ত সমসাময়িক ঔপন্যাসিকদের মধ্যে তিনি অগ্রগন্য।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. প্রারম্ভিক জীবন
titleC. সাহিত্য
titleD. মৃত্যু
উত্তর: titleC
১৯২৬-২৭ মৌসুম থেকে ১৯৪৪-৪৫ মৌসুম পর্যন্ত তার প্রথম-শ্রেণীর খেলোয়াড়ী জীবন চলমান ছিল। কাটের দিকেই তার অধিক ঝোঁক ছিল। রঞ্জি ট্রফির প্রথম খেলাতেই মোহাম্মদ নিসারের প্রথম বলেই ছক্কা হাঁকিয়ে সাড়া জাগিয়েছিলেন। সিন্ধু দলের পক্ষে ভারতীয় ক্রিকেটে বেশ কয়েকটি শতরানের ইনিংস উপহার দিয়েছেন। ১৯৩৮ সালে নয়ানগরের বিপক্ষে ব্যক্তিগত সর্বোচ্চ অপরাজিত ২০৩ রান তুলেন। ঐ মৌসুমে তার ব্যাটিং গড় ছিল ১০৪.৫০। ১৯৩২-৩৩ মৌসুমে লাহোরে অনুষ্ঠিত খেলায় সিলনের বিপক্ষেও সেঞ্চুরি করেন।

১৯৩৪-৩৫ মৌসুমে রঞ্জি ট্রফির প্রথম খেলায় সিন্ধুর সদস্যরূপে পশ্চিম ভারতের বিপক্ষে অমর সিং ও লাধা রামজীর বোলিং মোকাবেলান্তে ৬৩ ও ৫৩ রান তুলেন। এছাড়াও বল হাতে নিয়ে ৫/৭৮ ও ৩/৫২ বোলিং পরিসংখ্যান দাঁড় করান। ১৯২২ থেকে ১৯৪৬ সময়কালে সিন্ধু পঞ্চদলীয় খেলায় অংশ নিয়ে ছয় শতক সহযোগে ৪৭ গড়ে ১,৯৯৩ রান তুলেন।

১৯৩৮-৩৯ মৌসুমে প্রথম-শ্রেণীর ক্রিকেটে ব্যক্তিগত সর্বোচ্চ অপরাজিত ২০৩ রান তুলেন। সিন্ধুর সদস্যরূপে নয়ানগরের বিপক্ষে সাড়ে চার ঘণ্টা ক্রিজে অবস্থান করে এ সাফল্য পান। ঐ সময়ে সিন্ধু দল প্রথম-শ্রেণীর ক্রিকেটে দ্বি-শতক সহযোগে ৩২৬ রান তুলে তাদের দ্বিতীয় সর্বোচ্চ দলীয় ইনিংস খেলে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. ইংল্যান্ডের মুখোমুখি
titleD. আন্তর্জাতিক ক্রিকেট
উত্তর: titleA
দুঃস্বপ্ন একটি অপ্রীতিকর স্বপ্ন যা মন থেকে একটি শক্তিশালী নেতিবাচক মানসিক প্রতিক্রিয়া হতে জন্ম নিতে পারে। সাধারণত ভয় অথবা ভয়াবহ এমনকি হতাশা, উদ্বেগ, দুঃখ থেকেও মানুষ দুঃস্বপ্ন দেখতে পারে। স্বপ্নে বিপদ, অস্বস্তি, মানসিক বা শারীরিক অসুস্থতার উপস্থিতি থাকতে পারে। ভুক্তভোগী জাগ্রত অবস্থায় মানসিক দুঃশ্চিন্তার মধ্যে থাকে এবং দীর্ঘ সময় ধরে ঘুমাতে পারে না।

সঠিক অনুচ্ছেদ শিরোনাম কোনটি?
titleA. গবেষণা
titleB. দুঃস্বপ্ন(Nightmare):
titleC. রাতের আশঙ্কা(Night terror):
titleD. হিন্দুধর্মের দৃষ্টিকোণ থেকে:
উত্তর: titleB
৮ জানুয়ারি একজনকে সন্দেহ করে প্রথমে পরীক্ষা করা হয়। তখন থেকে ৪ জনকে সন্দেহ ও ৩ জনের শরীরে ভাইরাসের সম্পর্কে নিশ্চিত হওয়া যায়। ৩০ জানুয়ারি আরো ২ জনের শরীরে ভাইরাস নিশ্চিত হয়। ২৮ এপ্রিল, ২০২০ জনস হপকিন্স ইউনিভার্সিটির সর্বশেষ তথ্য অনুসারে, এ পর্যন্ত দক্ষিণ কোরিয়ায় করোনাভাইরাস আক্রান্ত রোগী শনাক্ত হয়েছে ১০,৭৫২ জন, যাদের মধ্যে মারা গেছে ২৪৪ জন এবং সুস্থ হয়েছেন ৮,৮৫৪ জন।

সঠিক অনুচ্ছেদ শিরোনাম কোনটি?
titleA. সিঙ্গাপুর
titleB. দেশ ও অঞ্চল অনুযায়ী করোনাভাইরাসের প্রাদুর্ভাব ২০১৯-২০
titleC. নিশ্চিত হওয়া অঞ্চল
titleD. দক্ষিণ কোরিয়া
উত্তর: titleD
কোমরে জড়ানোর ফলে শাড়ির একটি সরল প্রান্ত পরিধানের পর মোড়কের অভ্যন্তরের মতো আড়াল থাকে, মাঝের প্রস্থের দুই প্রান্তে দীর্ঘ আলংকারিক সীমানা থাকে এবং শেষ প্রান্ত বা আঁচলের এক থেকে তিন ফুট অংশ যা বোনা থাকে এবং দৈর্ঘ্য অনুযায়ী বিভিন্ন নকশা বিস্তৃত থাকে। এই আঁচলের প্রান্তটি কোমড়ে জড়ানোর সময় নিভি শৈলীতে কাঁধের উপরে রাখা হয়।

অতীতে শাড়িগুলি সাধারণত রেশম বা সুতির বোনা হতো। কেতাদুরস্তরা সূক্ষ্মভাবে বোনা, ডায়াফ্যানস সিল্ক শাড়ি পরে থাকে যা লোককাহিনী অনুসারে, একটি আঙুলের আংটির মধ্য দিয়ে অতিক্রম করতে পারার মতোন কোমল হয়ে থাকে। অনেকে হাতে বোনা মোটা সুতি শাড়ি পরে থাকেন। একসময় সকল শাড়ি হাতে বোনা ছিল এবং সময় বা অর্থের যথেষ্ট বিনিয়োগের প্রতিনিধিত্ব করেছিল।

সাধারণ হাতে বোনা গ্রামীণ শাড়িগুলি প্রায়শই কাপড়ের মধ্যে বোনা চেক বা ডোরা দিয়ে সজ্জিত করা হয়। সস্তা শাড়িগুলি খোদাই করা কাঠের ব্লক এবং উদ্ভিজ্জ রঙ বা টাই-ডাই ব্যবহার করে ব্লক প্রিন্ট দ্বারা সজ্জিত ছিল, যা ভারতে "বন্ধনি" কাজ হিসাবে পরিচিত।

ব্যয়বহুল শাড়িগুলির কাপড়ে বিস্তৃত জ্যামিতিক, পুষ্পশোভিত বা আলংকারিক নকশা দেখা যায়। কখনো কখনো ওয়ার্প এবং ওয়েফ থ্রেডগুলি প্রথমে টাই-ডাই করার পর বোনা হত, উদাহরণস্বরূপ ইকাত শাড়ি। কখনও কখনও বিভিন্ন রঙের সুতা দিয়ে মূল কাপড়ের ভিত্তি বোনা হত; সাথে অলঙ্কারযুক্ত পাড় (বা সীমানা), একটি বিস্তৃত আঁচল এবং প্রায়শই কাপড়ের মধ্যেই ছোট ছোট পুনরাবৃত্তি নকশা করা হয়। এক বাটিস বা ভূট্টিস বলা হয় (পৃথক বানানে)। অভিনব শাড়িগুলির জন্য, এই শৈলী স্বর্ণ বা রৌপ্য সুতার সাথে বোনা হয়ে থাকে, যা জরি কাজ না পরিচিত।

কখনও কখনও শাড়ি বুনন পরে বিভিন্ন ধরনের সূচিকর্মে সাজানো হয়। রেশমের কাজে রঙিন রেশম সুতোর সাহায্যে সূচিকর্ম করা হয়। জারদোজি সূচিকর্মে স্বর্ণ ও রৌপ্য সুতোর পাশাপাশি কখনও কখনও মুক্তো এবং মূল্যবান পাথর ব্যবহার করা হয়। জারদোজির সুলভ আধুনিক সংস্করণগুলি নকল মুক্তো এবং স্বরোস্কি স্ফটিকের মতো সিন্থেটিক ধাতব সুতো এবং অনুকরণ পাথর ব্যবহার করে তৈরি হয়।

আধুনিক কালে, শাড়ি ক্রমবর্ধমান যান্ত্রিক তাঁতে বোনা হয় এবং কৃত্রিম তন্তু বা সুতা যেমন পলিয়েস্টার, নাইলন বা রেয়ন দিয়ে তৈরি হয়, যার জন্য প্রায়শই স্টার্চিং বা ইস্ত্রি করার প্রয়োজন হয় না।

এ সমস্ত শাড়িগুলি সাধারণত মেশিনে ছাপা হয় বা শাড়ির পিছনে পাতলা আস্তরণযুক্ত অ্যামব্রয়েডারির প্যাটার্নগুলিতে বোনা হয়। ফলে পেছনের অংশে কুরুচিপূর্ণ হয়ে ওঠার সাপেক্ষে শাড়ির সামনের অংশে একটি বিস্তৃত শিল্পকর্ম ফুটিয়ে তোলা হয়। পাঞ্চরা কাজ সস্তা মেশিন-তৈরি ট্যাসেল ট্রিমের সাথে অনুকরণ করা হয়। ফ্যাশন ডিজাইনার আদিত্য শর্মা বলেছেন, "আমি ৫৪টি শৈলীতে শাড়ি পরাতে পারি"।

হাতে বোনা, হাতে সজ্জিত শাড়িগুলি প্রাকৃতিকভাবে মেশিনের অনুকরণের চেয়ে অনেক বেশি ব্যয়বহুল। হস্ত বিপনের সামগ্রিক বাজার অচল হবার পর ভারতীয় তাঁতীদের মধ্যে চরম দুর্দশা এনেছিল। তবে, হাতে বোনা শাড়ির এখনও বিবাহ এবং অন্যান্য সামাজিক অনুষ্ঠানে জনপ্রিয়তা রয়েছে।

সঠিক অনুচ্ছেদ শিরোনাম কোনটি?
titleA. পাকিস্তান
titleB. অলঙ্করণ ও আলংকারিক আনুষাঙ্গিক
titleC. নিভি শৈলী
titleD. উৎপত্তি এবং ইতিহাস
উত্তর: titleB
বিহারের দক্ষিণ-পূর্ব কোণ থেকে প্রায় ৪৯মি দক্ষিণে প্রায় ৩.৫মি প্রশস্ত স্নানঘাট অবস্থিত। এর দুপাশে প্রতিটি দেয়াল ১.৫মি প্রশস্ত। খাড়াভাবে ইট স্থাপিত করে এ ঘাটটি নির্মাণ করা হয়েছিলো আর এর সর্বোচ্চ ও সর্বনিম্ন ধাপে বিরাটকার পাথর ছিল। ভূ-পৃষ্ঠ থেকে ঘাটটি ঢালু হয়ে প্রায় ১২ মি. নিচে নেমে গিয়েছে। ঘাটের উপর পুরু বালির স্তর ছিল। এ থেকে অনুমান করা হয়, এ ঘাট জলাশয় বিশেষতঃ নদীর সাথে সম্পৃক্ত ছিল।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. গন্ধেশ্বরী মন্দির
titleC. স্নানঘাট
titleD. স্থাবর স্থাপত্য নিদর্শনসমূহ
উত্তর: titleC
খালেদ খান ১৯৫৮ সালের ৯ ফেব্রুয়ারি টাঙ্গাইল জেলার মির্জাপুর উপজেলাধীন মসদই গ্রামে জন্মগ্রহণ করেন। তার ডাকনাম ছিলো যুবরাজ। 
ঢাকা বিশ্ববিদ্যালয়ের ফিন্যান্স বিভাগের মেধাবী ছাত্র ছিলেন তিনি। ধানমন্ডির সাতমসজিদ রোডে ইউনিভার্সিটি অব লিবারেল আর্টস বাংলাদেশে (ইউএলএবি) তিনি রেজিস্ট্রার হিসেবে চাকরি করছেন। ১৯৭৫ সালে নাগরিক নাট্য সম্প্রদায়ের সদস্য হিসেবে মঞ্চনাটকে তার যাত্রা শুরু হয়। মঞ্চে তার অভিনীত উল্লেখযোগ্য নাটকের মধ্যে রয়েছে: দেওয়ান গাজীর কিসসা, অচলায়তন, নূরলদীনের সারা জীবন, ঈর্ষা, দর্পণ, গ্যালিলিও ও রক্তকরবী। ঈর্ষা নাটকে অভিনয়ের জন্য কলকাতায়ও তিনি জনপ্রিয়তা লাভ করেন। খালেদ খান নির্দেশিত উল্লেখযোগ্য নাটকের মধ্যে রয়েছে: রবীন্দ্রনাথের মুক্তধারা, পুতুল খেলা, কালসন্ধ্যা, স্বপ্নবাজ রূপবতী, মাস্টার বিল্ডার, ক্ষুদিত পাষাণ। ১৯৮১ সাল থেকে বাংলাদেশ টেলিভিশনের মাধ্যমে টিভি নাটকে অভিষেক হয় তার। খালেদ খান অভিনীত প্রথম টিভি নাটক হলো সিঁড়িঘর। এরপর অসংখ্য টিভি নাটকে অভিনয় করেন তিনি। একাধিক নাটকে তার বেশ কিছু সংলাপও জনপ্রিয়তা পায়। বিশেষ করে নব্বই দশকের নাটক রূপনগর-এ তার ‘ছি ছি, তুমি এত খারাপ’ শীর্ষক সংলাপটি চলে আসে মানুষের মুখে মুখে। তার অভিনীত জনপ্রিয় টিভি নাটকগুলোর মধ্যে উল্লেখযোগ্য হলো: এইসব দিনরাত্রি, তুমি কোন কাননের ফুল, রূপনগর, মফস্বল সংবাদ, লোহার চুড়ি, সকাল সন্ধ্যা।

সঠিক অনুচ্ছেদ শিরোনাম কোনটি?
titleA. অভিনয় জীবন
titleB. জন্ম
titleC. কর্মজীবন
titleD. মৃত্যু
উত্তর: titleB
সেতুর নির্মাণের সময় কতিপয় প্রযুক্তিগত নতুনত্ব ব্যবহৃত হয় যেমন সার্ভে চলাকালীন ডেস্কটপ কম্পিউটার এবং লেজারের মাধ্যমে দূরত্ব নির্ণয় ইত্যাদি। ২৬শে সেপ্টেম্বর, ১৯৭৫ সালে সুইডীয় যোগাযোগ মন্ত্রী বেংট নর্লিং সেতুর উদ্বোধন করেন। সেতু নির্মাণের সাথে সাথে কেন্দ্রীয় উমিয়া ও টেগে ব্যাপক রিরুটিং করা হয়। টেগই পথচারী এবং সাইকেল গমনের দিক দিয়ে উমিয়ার প্রথম জেলা ওঠে।

সঠিক অনুচ্ছেদ শিরোনাম কোনটি?
titleA. সেতুনির্মাণ ও উদ্বোধন
titleB. তদন্ত, পরিকল্পনা ও সিদ্ধান্ত
titleC. প্রাথমিক ইতিহাস
titleD. নির্মাণের পর
উত্তর: titleA
জেলার বেশিরভাগ অঞ্চল কৃষিজ আবাদযোগ্য সমভূমি।
পাতিয়ালা জেলাতে অনেকগুলি ছোট ছোট পাহাড়ের সারি রয়েছে যা শিবালিক পাহাড়ের অংশ। বছরের অধিকাংশ সময়ই গঘর নদী শুষ্ক থাকে। যাহোক, বর্ষাকালে সময় এ জেলার গ্রামগুলোতে বন্যা দেখা যায়, যা কারণে ফসল, পশুসম্পদ এবং মানুষের জীবন যাত্রার মান ক্ষতিগ্রস্ত হয়। অন্যান্য নদী গুলো হলাং নাড়ি, পেটালা-ওয়ালী-নাদি, সিরহিন্ড চও এবং ঝামবুও চৈনিক।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. বিভাগ
titleC. ভূগোল
titleD. অর্থনীতি
উত্তর: titleC
বর্তমান রেকর্ডটি আছে জর্ডানের আম্মামের দখলে যেখানে ফালাফেল বলটির ওজন ৭৪.৭৫ কেজি (১৬৪.৪ পাউন্ড)। 
অতীতের রেকর্ডটি ছিল ২৩.৯৪ কেজির, (১.১৭ মিটার পরিধি এবং .৩ মিটার উচ্চতার) ২০১১ সালের ১৫ মে তারিখে যুক্তরাষ্টের ক্যালিফোর্নিয়ার ভ্যালেনসিয়াতে কলেজ অফ দ্য ক্যানিয়নের মাঠে অনুষ্ঠিত সান্তা ক্লারিতা ভ্যালি জিউয়ীশ ফুড এ্যান্ড কালচারাল ফেস্টিভালে।

সঠিক অনুচ্ছেদ শিরোনাম কোনটি?
titleA. উত্তর আমেরিকায়
titleB. মধ্যপ্রাচ্যে
titleC. সবচেয়ে বড় ফালাফেল পরিবেশন:
titleD. সবচেয়ে বড় ফালাফেল বল
উত্তর: titleD